text: স্পোর্টসমেইল২৪ প্রকাশিত: ১২:০৬ পিএম, ২৬ মে ২০১৮
  বল টেম্পারিংয়ের দায়ে আন্তর্জাতিক ও ঘরোয়া ক্রিকেটে এক বছরের জন্য নিষিদ্ধ হলেও খুব শিগগিরই খেলায় ফিরতে যাচ্ছেন অস্ট্রেলিয়ার সাবেক অধিনায়ক স্টিভেন স্মিথ। আগামী মাসের (জুন) শেষ দিকে প্রথমবারের মত অনুষ্ঠিত হতে যাওয়া গ্লোবাল টি-টোয়েন্টি কানাডা ইভেন্টে দশজন তারকা ক্রিকেটারের তালিকায় নাম রয়েছে তার।
  গত মার্চে দক্ষিণ আফ্রিকা সফরে বল টেম্পারিংয়ের দায়ে এক বছরের জন্য আন্তর্জাতিক ও ঘরোয়া ক্রিকেটে নিষিদ্ধ হন স্মিথ। ক্রিকেট অস্ট্রেলিয়ার পক্ষ থেকে বার্তা সংস্থা এএফপিকে জানানো হয়, কানাডা ইভেন্টে স্মিথের অংশ গ্রহণে সমর্থন রয়েছে দেশটির বোর্ডের।
  টরন্টোর কাছে ম্যাপল লিফ ক্রিকেট ক্লাবে আগামী ২৮ জুন- ১৫ জুলাই অনুষ্ঠিতব্য টুর্নামেন্টে মোট ছয়টি দল অংশ নেবে। দলগুলো হচ্ছে- টরেন্টো ন্যাশনালস, ভ্যাঙ্কয়েুভার নাইটস, উইনিপেগ হকস, মন্ট্রিয়েল টাইগার্স ও এডমন্টন রয়্যালস এবং ছয় নম্বর দলটি হবে ক্যারিবিয়ান অল-স্টার্স। যে দলে ওয়েস্ট ইন্ডিজের ঘরোয়া ক্রিকেটাররা খেলোয়াড়রা খেলবেন।
  ৩০মে খেলোয়াড় নিলাম অনুষ্ঠিত হবে
  খেলোয়াড়দের তালিকায় থাকা অন্যান্যদের মধ্যে রয়েছেন- পাকিস্তানের শহীদ আফ্রিদি, ওয়েস্ট ইন্ডিজের ক্রিস গেইল, আন্দ্রে রাসেল, সুনীল নারাইন, ড্যারেন স্যামি ও ডোয়াইন ব্রাভো, অস্ট্রেলিয়ার ক্রিস লিন, শ্রীলঙ্কার লাসিথ মালিঙ্গা, দক্ষিণ আফ্রিকার ডেভিড মিলার। ইভেন্টের তারকা কোচের তালিকায় আছেন ফিল সিমন্স, টম মুডি ও হিথ স্ট্রিক।